Ol COVID kes long Solomons i stap ko antap yet
Ol health otoriti long Solomon Islands i ripotem 350 konfem kes blong COVID-19 long eli wik ia wetem moa kes i save ko antap.
Radio New Zealand i ripotem se 56 pipol wetem virus ia i admit long hospitol mbe data blong sik ia oli stap kolektem yet.
Wan Senior advisa long Solomon Islands health Ministry, Yogesh Choudry, i talem se i kat evidens blong widespread komuniti transmisen long capital Honiara, kolosap long Malaita Provins mo i save kat threat long West Provins.
“Namba blong ol pipol we oli test positiv hemi wan wok blong ol test kapasiti we i stanap long 200 test wan dei. I kat plante sampol we i stil stap yet blong analysem mo mifala i stap testem wan limit namba blong ol pipol.
“So namba blong ol kes bae i moa hae long wanem mifala i kat naoia,” Dr Choudry i talem.
Prime Minista blong Solomon Islands i anaonsem wan fo dei lokdaon long Honiara Emergency Zone.
Lok daon ia bae i efektiv stat tete long 6pm kasem long January 29 long wiken.
Prime Minista Sogavare i mekem diklaresen ia long adres blong hem long Monday wik ia.
Hemi explenem se lokdaon ia i blong help katem daon spread blong COVID-19 transmisen.
Prime Minista Sogavare i talem se bae oli lukluk long lokdaon ia sapos i nid blong extendem.
Kavman blong Solomon Islands i askem ol residen blong rispektem lokdaon ia mo stap kwaet long ol haos.
Prime Minista Sogavare i talem se ol kes ia i link daerek long ol pasenja mo crew we oli kasem Honiara long Ongong Java long January 10 2022 long ship Awka.
-RNZ/Solomon Islands Broadcasting Corporation-
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn sun_Latn